text: Avon България подкрепя ратифицирането на Конвенцията на Съвета на Европа за превенция и борба с насилието | Български дарителски форум
  07.02.2018 | Новини
  Avon България – член на Българския дарителски форум от 7 години, е компания, която никога не се е страхувала да говори срещу домашното насилие. Вече 7 години тя се бори срещу този наболял за страната проблем чрез благотворителната кампания "Говори открито срещу домашното насилие".
  Конвенцията на Съвета на Европа за превенция и борба с насилието над жени и домашното насилие, позната още като Истанбулската конвенция, е изцяло насочена към задължаване на държавата ни да предприеме отдавна чакани мерки за справяне с насилието над жени и е естествена стъпка в борбата на множество организации в България срещу домашното насилие. Затова Avon България застава твърдо зад нея и подкрепя организациите, които с години се борят за ратифицирането й, в това число и партньора в програмата – "Алианс за защита от насилието, основано на пола".
  Екипът на Avon изказва увереността си, че обществото ни няма да затвори очите си пред този изключително сериозен проблем и ще подкрепи Истанбулската конвенция за едно по-добро утре за всички жени, жертви на насилие.
  Всеки, който иска да я подкрепи, може да го направи като подпише официалната петиция за нейното ратифициране: https://www.change.org/.